कईं बरे होए मेरे इक पन्छानू गुप्ता साब हे जड़े कुसै दफतरै च कम्म करदे हे—उन्दे घरा च आमतौर पर देसी घयो बरतोंदा हा। मुन्ने गी जेकर कदें खांग जां गप्ता साब गी रेशा होंदा तां घरै आली बनास्पती दे खलाफ खरा भाषण ढाड़दी। फी देसी घयो दे गुन गांदी तां आखन लगीदी, स्हाड़े ग्रंथ च बी आखे दा ऐ—आयुर्वे घृतम्’- शुद्ध घयो गै जीवन दा ऐ चुप्पड़े दा ग्राह् मुयां च पायो तां क्या सुआद औदा ऐ-- दमाका दा पुर्जा तर होई जन्दा ऐ गुप्ता साब मैं दा नां सुनिए नक्क मुंह चाढ़न लगदे हे। आखदे भली मानस। इस जमाने च मैंह पालना जान-जोखम दा कम्म ऐ। मैंई कन्ने आपूं मैंह जनना पौंदा ऐ। मेरी मन्नो तां इस चक्करै च जानी पवो।’पर तिरिया-हठ मशहूर ऐ। इस करी इक रोज मैंह खरीदी लेआए ते मन चित्त लाइयै सेवा करन लगे।